open-index/open-wikipedia-markdown huggingface dataset:
Προπαροξύτονη συλλαβή

**Προπαροξύτονη συλλαβή**, στην γλωσσολογία, λέγεται μια λέξη η οποία τονίζεται στην προπροτελευταία συλλαβή (π.χ. Βικιπ**αί**δεια, ε**ξί**σωση). Σχετίζεται με τον όρο παροξύτονος και οξύτονος, οι οποίες αναφέρονται στη λέξη που τονίζεται στην προτελευταία και την τελευταία συλλαβή αντίστοιχα.

Στην ελληνική γλώσσα, οι λέξεις τονίζονται στις τρεις τελευταίες συλλαβές, ξεκινώντας από την προπροτελευταία συλλαβή μιας λέξης.

Στη μεσαιωνική λατινική λυρική ποίηση, η προπαροξυτονική γραμμή ή μισή γραμμή είναι εκείνη όπου η προτελευταία συλλαβή τονίζεται, όπως π.χ. στο πρώτο μισό του στίχου "Estuans intrinsecus || ira vehementi."

## Δείτε επίσης
* Βαρύτονη συλλαβή
* Οξύτονη συλλαβή
* Παροξύτονη συλλαβή
* Τονισμός

Κατηγορία:Αρχαία ελληνική γλώσσα
Κατηγορία:Φωνολογία
Κίτσενερ

Το αγγλικό όνομα **Κίτσενερ** μπορεί να αναφέρεται σε: 

* Κίτσενερ (Οντάριο), πόλη του Οντάριο, στον νοτιοανατολικό Καναδά.
* Κόμης του Κίτσενερ, κόμης του Ηνωμένου Βασιλείου.
Στρυχνοειδή

Τα **στρυχνοειδή** (λατ. *Solanaceae*) είναι οικογένεια αγγειόσπερμων η οποία περιλαμβάνει ετήσια, διετή και πολυετή ποώδη, θαμνώδη και σπανίως δενδρώδη φυτά. Διαθέτουν απλά, ακέραια ή έλλοβα φύλλα, χωρίς παράφυλλα, άνθη σπανίως πλαγίως ζυγόμορφα και έχουν απλό στύλο. Ο καρπός είναι ράγα ή πυξίδιο. Η οικογένεια των στρυχνοειδών περιλαμβάνει πολλά βρώσιμα και καλλιεργούμενα είδη, όπως η πατάτα (*Solanum tuberosum*), η μελιτζάνα (*Solanum melongena*), ο καπνός (*Nicotiana tabacus*), η ντομάτα (*Solanum lycopersicum*), η πιπεριά (*Capsicum annuum*) κ.ά.. Συνολικά η οικογένεια περιλαμβάνει πάνω από 2.500 είδη φυτών. Ανθικός τύπος *Κ(5) [Σ(5) Α(5)] Γ(2)

## Συστηματική
Η οικογένεια των Στρυχνοειδών περιλαμβάνει περίπου 2.500 είδη σε 115 γένη και υποδιαιρείται σε 7 υποοικογένειες:
* υποοικογένεια Browallioideae
* υποοικογένεια Goetzeoideae
* υποοικογένεια Nicotianoideae
* υποοικογένεια Petunioideae
* υποοικογένεια Schizanthoideae
* υποοικογένεια Schwenckioideae
* υποοικογένεια Solanoideae

## Εξωτερικοί σύνδεσμοι
* Solanaceae πληροφορίες για την οικογένεια στην ιστοσελίδα Tropicos
 
## Παραπομπές
Παλαιοχούνη Αρκαδίας

Η **Παλαιοχούνη** (Τοπική Κοινότητα Παλαιοχούνης - Δημοτική Ενότητα Βαλτετσίου), ανήκει στον δήμο Τρίπολης της Περιφερειακής Ενότητας Αρκαδίας που βρίσκεται στην Περιφέρεια Πελοποννήσου, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”. Μέχρι το 1940 ονομαζόταν *Παληόχουνη*, όνομα που χρησιμοποιείται και σήμερα. Σύμφωνα με την απογραφή του 2021 έχει 16 μόνιμους κατοίκους.

Έχει υψόμετρο 700 μέτρα από την επιφάνεια της θάλασσας.

Βρίσκεται επί του δρόμου Τρίπολης - Μεγαλόπολης, στη θέση Βίγλες, στα 10 χλμ. περίπου από την Μεγαλόπολη.

Σε μικρή απόσταση από την Παλαιόχουνη, στον δρόμο προς Μεγαλόπολη βρίσκεται το μνημείο των εκτελεσθέντων 212 πατριωτών από τα γερμανικά στρατεύματα στις 24 Φεβρουαρίου 1944.

## Πληθυσμός
Ο πληθυσμός της Παλαιοχούνης έμεινε σταθερός από το 1879 μέχρι και το 1981 με ελαφρές αυξομειώσεις ωστόσο από τότε έχει μειωθεί σημαντικά. 

## Πρόσωπα
* Νίκος Ανδρίτσος, δημοσιογράφος.

## Παραπομπές


Κατηγορία:Δήμος Τρίπολης
Κατηγορία:Χωριά της περιφερειακής ενότητας Αρκαδίας
Γόμορα (βιβλίο)

Το ***Γόμορρα*** (ιταλικά:**Gomorra**) είναι ένα ερευνητικό βιβλίο του Ιταλού συγγραφέα Ρομπέρτο Σαβιάνο που δημοσιεύθηκε το 2006 και το οποίο τεκμηριώνει τη διείσδυση και τη διερεύνηση του Σαβιάνο σε διάφορους τομείς της επιχείρησης και της καθημερινής ζωής που ελέγχονται ή επηρεάζονται από την εγκληματική οργάνωση Καμόρα.

## Περιγραφή
Το βιβλίο περιγράφει τις παράνομες λεπτομέρειες της επιχείρησης της Γόμορα, μιας ισχυρής οργάνωσης που μοιάζει με την ναπολιτάνικη μαφία. Σε αυτό το βιβλίο ο Σαβιάνο χρησιμοποιεί στυλ πεζογραφίας και ειδήσεων για να αφηγείται την ιστορία της Καμόρα, αποκαλύπτοντας το έδαφος και τις επιχειρηματικές της σχέσεις.

Σε ένα άρθρο του το 2020, ο Σαβιάνο είπε: 

Από το 2006, μετά τη δημοσίευση του βιβλίου, ο Σαβιάνο απειλήθηκε από αρκετούς Ναπολιτάνους «Νονούς». Ο Ιταλός Υπουργός Εσωτερικών του έχει παραχωρήσει μόνιμη αστυνομική συνοδεία, αλλά συχνά δέχεται επίθεση από πολιτικούς του κόμματος του Σίλβιο Μπερλουσκόνι.

Από τον Δεκέμβριο του 2008, το βιβλίο έχει πουλήσει σχεδόν 4 εκατομμύρια αντίτυπα παγκοσμίως. Ο τίτλος του βιβλίου προέρχεται από ένα κείμενο του Τζουζέπε Ντιάνα, ενός ενοριακού ιερέα στο Casal di Principe που σκοτώθηκε από την Καμόρα τον Μάρτιο του 1994: «ήρθε η ώρα να σταματήσουμε να είμαστε Γόμορρα».

## Υποδοχή
Το Γόμορα κέρδισε πολλά λογοτεχνικά βραβεία. Τον Ιανουάριο του 2009 ο αριθμός των αντιγράφων που πωλήθηκαν στην Ιταλία ξεπέρασε τις 2.000.000. Έχει μεταφραστεί σε 51 χώρες. Εμφανίστηκε στις λίστες με τις καλύτερες πωλήσεις της Γερμανίας, των Κάτω Χωρών, της Ισπανίας, της Γαλλίας, της Σουηδίας και της Φινλανδίας. Οι New York Times το έχουν τοποθετήσει ανάμεσα στα πιο σημαντικά βιβλία του 2007, ενώ το περιοδικό The Economist το έχει συμπεριλάβει στα εκατό βιβλία της χρονιάς. Ο Σαβιάνο είναι ο μόνος Ιταλός συγγραφέας που τοποθετείται και στις δύο λίστες.

Το Γόμορα περιγράφηκε από ορισμένους κριτικούς και άλλους Ιταλούς συγγραφείς (όπως οι Γου Μινγκ, Κάρλο Λουκαρέλι και Βαλέριο Εβαντζελίστι)  ως μέρος μιας ταραχώδους, ετερογενούς ροής στην ιταλική γραφή που ονομάζεται «Νέο Ιταλικό Έπος», των οποίων οι εκπρόσωποι ενδιαφέρονται ιδιαίτερα σχετικά με την παραγωγή όχι μόνο μυθιστορημάτων και αφηγήσεων μη μυθοπλασίας, αλλά και πραγματικών ανεπιβεβαίωτων αφηγηματικών θεμάτων. Η ίδια η Γόμορα περιγράφηκε ως ένα τέτοιο βίβλιο από διάφορους κριτικούς, αναγνώστες και συγγραφείς.
## Θεατρικές, κινηματογραφικές και τηλεοπτικές προσαρμογές
Το Γόμορα έχει προσαρμοστεί σε ένα θεατρικό έργο που γράφτηκε από τον Σαβιάνο με τον Μάριο Τζελάρντι 
και μια ταινία του 2008 σε σκηνοθεσία του Ματτέο Γκαρόνε. Στις 24 Σεπτεμβρίου 2008, η ταινία επιλέχθηκε από την ANICA (Ιταλική Ένωση Κινηματογράφου και Οπτικοακουστικής Βιομηχανίας) για να εκπροσωπήσει την Ιταλία στις υποψηφιότητες για το Βραβείο Όσκαρ Καλύτερης Ξενόγλωσσης Ταινίας.

Αναθεωρώντας την ταινία του Γκαρόνε για την προσαρμογή του βιβλίου, ο Κρίστοφ Χούμπερ έγραψε: 
Το 2014, το βιβλίο προσαρμόστηκε επίσης χαλαρά ως ομώνυμη τηλεοπτική σειρά.

## Παραπομπές


Κατηγορία:Μυθιστορήματα που έγιναν θεατρικές παραστάσεις
Κατηγορία:Μυθιστορήματα που έγιναν τηλεοπτικές σειρές
Κατηγορία:Μυθιστορήματα που έγιναν ταινίες
Κατηγορία:Ιταλικά μυθιστορήματα
Ζήνων (ύπατος)

Ο  **Ζήνων** ήταν βυζαντινός στρατηγός και πολιτικός του 5ου αιώνα.

Ο Ζήνων καταγόταν από την Ισαυρία και είχε έναν αδελφό, ο οποίος πέθανε πριν από το 448.

Μεταξύ 447 και 451 ήταν στρατηλάτης της Ανατολής (magister militum Orientis). Το 447 τέθηκε επικεφαλής μιας στρατιωτικής μονάδας Ισαύρων και του ανατέθηκε η υπεράσπιση της Κωνσταντινούπολης από την Αττίλα. Εκείνη τη στιγμή, ήταν ήδη αρχηγός του ανατολικού στρατού και κλήθηκε να υπερασπιστεί την πρωτεύουσα επειδή όλοι οι άλλοι στρατηγοί ήταν μακριά, πολεμώντας εναντίον των Ούννων. Ως ανταμοιβή για την επιτυχή υπεράσπιση της Κωνσταντινούπολης, διορίστηκε ύπατος για το έτος 448.

Το 449 και το 450 αντιτάχθηκε στον ισχυρό ευνούχο Χρυσάφιο, κι έπειτα διορίσθηκε κόμης των θείων θησαυρών. Το 451 ανέβηκε στην τάξη των πατρικίων.

Σύμφωνα με τον Δαμασκηνό, ο Ζήνων σχεδίαζε να σκοτώσει τον αυτοκράτορα, σε ένα από τα δύο σχέδια που διοργανώνονταν από ειδωλολάτρες αξιωματικούς, αλλά ο αυτοκράτορας πέθανε μετά την πτώση του από το άλογό του. Σύμφωνα με τους σύγχρονους ιστορικούς, ο Ζήνων είχε προγραμματίσει να σκοτώσει τον Θεοδόσιο Β΄, αλλά ο αυτοκράτορας πέθανε προτού ολοκληρωθεί το σχέδιο.

Ο Ζήνων πέθανε κατά τη διάρκεια της βασιλείας του Μαρκιανού (450-457). Μεταξύ των υποστηρικτών του υπήρχε ο μάγιστρος Απολλώνιος, ενώ ο Θεοδώρητος ο Κύρου του έγραψε δύο επιστολές.

Σύμφωνα με αρχαίες πηγές, η περίφημη σταδιοδρομία του Ζήνων ήταν ο λόγος για τον οποίο ένας άλλος αξιωματικός της Ισαυρίας, ο *Ταρασικοδίσσας*, επέλεξε το ελληνικό όνομα Ζήνων όταν παντρεύτηκε την Αριάνδη κι έγινε αυτοκράτορας, οπότε ήταν γνωστός ως Ζήνων όταν ανέβηκε στο θρόνο. Μερικοί σύγχρονοι ιστορικοί υποδηλώνουν ότι ο Ζήνων ήταν ο πατέρας του αυτοκράτορα, αλλά δεν υπάρχει συναίνεση για αυτό, και άλλες πηγές υποδηλώνουν ότι ο Ταρασικοδίσσας ήταν μέλος της συνοδείας του Ζήνων.

## Παραπομπές


## Πηγές
* Evagrius Scholasticus, Historia ecclesiastica
* Damascius, Philosophycal History
* Jordanes, Romana
* Priscus, Historia
* Theodoret, Epistles
* Jones, Arnold Hugh Martin, John Robert Martindale, John Morris, "Fl. Zenon 6", The Prosopography of the Later Roman Empire, Volume 2, Cambridge University Press, 1980, ISBN 0-521-20159-4, pp. 1199–1200.

Κατηγορία:Βυζαντινοί του 5ου αιώνα
Κατηγορία:Κόμητες των θείων θησαυρών
Κατηγορία:Βυζαντινοί Πατρίκιοι
Κατηγορία:Βυζαντινοί στρατηγοί
Κατηγορία:Ύπατοι της Ρωμαϊκής Αυτοκρατορίας
Κέκε Πάλμερ

Η **Λόρεν Κιάνα "Κέκε" Πάλμερ** (αγγλικά: Lauren Keyana "Keke" Palmer, γενν. 26 Αυγούστου 1993) είναι Αμερικανίδα ηθοποιός και τραγουδίστρια. Έχει κερδίσει δύο βραβεία Έμμυ. 

## Φιλμογραφία

### Κινηματογράφος

## Παραπομπές


Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί φωνής
Κατηγορία:Αμερικανίδες τραγουδίστριες
Κατηγορία:Αφροαμερικανοί
Κατηγορία:Βραβευμένοι με Έμμυ
Μπέρναμπι

Το **Μπέρναμπι** () είναι πόλη στη Βρετανική Κολομβία του Καναδά, μέρος του Μετρό Βανκούβερ και ακριβώς ανατολικά της πόλης του Βανκούβερ. Στην απογραφή του 2021, το Μπέρναμπι είχε πληθυσμό 249.125 κατοίκους Είναι η τρίτη μεγαλύτερη πόλη της Βρετανικής Κολομβίας σε πληθυσμό, μετά το Βανκούβερ και το κοντινό Σάρρεϋ. Το Μπέρναμπι ιδρύθηκε το 1892 και πέτυχε καθεστώς μεγαλουπόλεως το 1992, 100 χρόνια μετά την ενσωμάτωσή του. Είναι η έδρα της περιφερειακής κυβέρνησης του Μετρό Βανκούβερ.

Οι κύριες πανεπιστημιουπόλεις του Πανεπιστημίου Σάιμον Φρέιζερ και του Ινστιτούτου Τεχνολογίας της Βρετανικής Κολομβίας βρίσκονται στο Μπέρναμπι. Είναι η τοποθεσία εταιρειών υψηλής τεχνολογίας, όπως οι Ballard Power (κυψέλη καυσίμου), Clio (νομικό λογισμικό), D-Wave (κβαντική πληροφορική), General Fusion (ενέργεια πυρηνικής σύντηξης), Electronic Arts Vancouver και Capcom Canada. Το Metropolis at Metrotown του Μπέρναμπι είναι το μεγαλύτερο εμπορικό κέντρο στη Βρετανική Κολομβία και το δεύτερο μεγαλύτερο στον Καναδά.

Η πόλη εξυπηρετείται από τους σιδηροδρόμους Expo Line και Millennium Line. Ο σταθμός Metrotown στο κέντρο της μητρόπολης είναι ο δεύτερος πιο πολυσύχναστος σταθμός στο περιφερειακό σύστημα Skytrain του Βανκούβερ από το 2018.

## Παραπομπές


Κατηγορία:Πόλεις της Βρετανικής Κολομβίας
Νέα Μάκριση Φθιώτιδας

Η **Νέα Μάκριση**, είναι ημιορεινό χωριό της Στερεάς Ελλάδας στην Περιφερειακή Ενότητα Φθιώτιδας. σε υψόμετρο 460 μέτρα.

## Γεωγραφία - Ιστορία
Η Νέα Μάκριση βρίσκεται σε απόσταση 10 χλμ. ΝΑ. από τον Δομοκό (έδρα του δήμου) και 32 χλμ. Β.-ΒΔ. από τη Λαμία. Το χωριό είναι κτισμένο στον κάμπο - αποξηραμένη λίμνη της Ξυνιάδας ανάμεσα στη Λεύκα (Β.), στο Πολυδένδρι (ΒΑ.), στην Ξυνιάδα (ΝΔ) και το Μεταλλείο (Δ.) ενώ σε απόσταση 3 χλμ. δυτικά περνάει η ΕΟ Λαμίας - Λάρισας. Το χωριό ιδρύθηκε στις αρχές της δεκαετίας του 1920 στην περιοχή δύο παλιών οικισμών (Άνω Αλχανί, Κάτω Αλχανί) η οποία αρχικά ήταν τσιφλίκια του Πανούτσου Δημήτρη και των αδελφών Ζαρίμπα. Επίσημα αναφέρεται για πρώτη φορά 1920 να απογράφεται στην τότε κοινότητα Ξυνίας γραμμένος *Νέα Μάκρυσι*. Το 1932 με το ΦΕΚ 197Α - 22/06/1932 ορίστηκε έδρα της ομώνυμης νεοϊδρυθείσας κοινότητας ενώ το 1940 το όνομά της διορθώθηκε σε Νέα Μάκριση. Σύμφωνα με το πρόγραμμα Καλλικράτης αποτελεί την τοπική κοινότητα Νέας Μάκρισης που υπάγεται στη δημοτική ενότητα Δομοκού του Δήμου Δομοκού και σύμφωνα με την απογραφή του 2011 έχει πληθυσμό 152 κατοίκους.

## Παραπομπές


Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Μακρολίβαδο Φθιώτιδας

Το **Μακρολίβαδο** είναι ορεινό χωριό της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία - Ιστορία
Το Μακρολίβαδο βρίσκεται σε απόσταση 20 χλμ. ΝΑ. από τον Δομοκό (έδρα του δήμου) και 28 χλμ. Β. από την Λαμία. Είναι κτισμένο στους βόρειους πρόποδες του όρους Όθρυς σε υψόμετρο 590 μέτρα και τις νότιες άκρες του κάμπου - αποξηραμένης λίμνης της Ξυνιάδας, ανάμεσα στα χωριά Παλαμάς (ΝΔ.) και Μελιταία (Α.-ΒΑ.). Η παλιά ονομασία του χωριού είναι *Δραμάλα*, πρέπει να ιδρύθηκε πριν το 1640 γιατί αναφέρεται στην πρόθεση της Ρεντίνας στα  φ. 25α, μαζί με τους οικισμούς Αβαρνίτζα, Λευθεροχώρι και Παλαμά ενώ στα φ. 25β - 26α, υπάρχουν γραφές μεταγενέστερες της πρώτης. Την περίοδο της τουρκοκρατίας ήταν μικτό χωριό (δηλ. κατοικούσαν και Τούρκοι) ενώ για κάποια περίοδο μέχρι την ενσωμάτωση περιοχών της Θεσσαλίας, οι Έλληνες κάτοικοί της μετακινήθηκαν σε οικισμό νοτιότερα και ψηλότερα προς τις κορυφές της Όθρυος κοντά στην Ιερά Μονή της Παναγίας Αντινίτσης. Ο οικισμός αποτελούνταν κυρίως από καλύβες κτηνοτρόφων και βρισκόταν νότια της "οροθετικής γραμμής του 1832" (*βλ. [[Διάσκεψη του Λονδίνου (1832)]]*) στο τότε Ελληνικό έδαφος. Μετά την απελευθέρωση της περιοχής, τον Αύγουστο του 1881, οι κάτοικοι επέστεψαν στην Δραμάλα και κατέλαβαν τα σπίτια των Τούρκων που αποχώρησαν.

## Διοικητικά
Μετά την παραχώρηση περιοχών της Θεσσαλίας στο τότε Ελληνικό Βασίλειο (συμφωνία της Κωνσταντινούπολης -1881), αναφέρεται επίσημα το 1883 με την ονομασία *Δραμάλα* στο ΦΕΚ 126Α - 02/04/1883 να προσαρτάται στον τότε δήμο Μελιταίας και το 1912 με το ΦΕΚ 261Α - 31/08/1912 να ορίζεται έδρα της ομώνυμης νεοϊδρυθείσας κοινότητας. Μετονομάστηκε σε Μακρολίβαδον το 1928 με το ΦΕΚ 193Α - 20/09/1928. Σύμφωνα με το πρόγραμμα Καλλικράτης αποτελεί την τοπική κοινότητα Μακρολιβάδου που υπάγεται στη δημοτική ενότητα Δομοκού του Δήμου Δομοκού και σύμφωνα με την απογραφή του 2011 έχει πληθυσμό 202 κατοίκους.

## Παραπομπές


Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Σοφιάδα Φθιώτιδας

Η **Σοφιάδα** είναι πεδινό χωριό στην Στερεά Ελλάδα και την Περιφερειακή Ενότητα Φθιώτιδας σε υψόμετρο 120 μέτρα.

## Γεωγραφία - Ιστορία
Η Σοφιάδα βρίσκεται στα βόρεια όρια με την Περιφερειακή Ενότητα Λάρισας και Καρδίτσας, στα νοτιοανατολικά του Θεσσαλικού κάμπου. Απέχει 16 χλμ. Β.-ΒΔ. από τον Δομοκό, 51 χλμ. Β.-ΒΔ. από τη Λαμία, 40 χλμ. ΝΑ. από την Καρδίτσα και 21 χλμ. ΝΔ. από τα Φάρσαλα. Ως οικισμός αναφέρεται από την περίοδο της τουρκοκρατίας και ιδρύθηκε γύρω στα 1800. Η παλιά ονομασία του χωριού είναι *Τσουφλάρι* ή *Τσιφλάρι* η οποία στα τουρκικά σημαίνει "Νεροχώρι" εξ΄ αιτίας των πολλών νερών που συχνά λίμναζαν στην περιοχή. Οι πρώτοι κάτοικοί του ήταν από χωριά της Όρθρυος, της Φθιώτιδας και της Καρδίτσας. Η μετέπειτα ονομασία του προέρχεται από το όνομα Σοφία που ήταν κόρη του τσιφλικά Ιωάννη Ζωγράφου, ο οποίος αγόρασε από τους Τούρκους τα γύρω κτήματα.

Ως *Τσιφλάρι* αναφέρεται επίσημα το 1883, μετά την παραχώρηση περιοχών της Θεσσαλίας στο τότε Ελληνικό Βασίλειο (με βάση την συμφωνία της Κωνσταντινούπολης - 1881), στο ΦΕΚ 126Α - 02/04/1883 να προσαρτάται στον τότε δήμο Θαυμακών (Δομοκού). Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1915 με το ΦΕΚ 89Α - 04/03/1915 μετονομάστηκε σε Σοφιάδα. Σύμφωνα με το πρόγραμμα Καλλικράτης μαζί με τα γειτονικά Πετρίλια αποτελούν την τοπική κοινότητα Σοφιάδας που υπάγεται στη δημοτική ενότητα Θεσσαλιώτιδος του Δήμου Δομοκού και σύμφωνα με την απογραφή του 2011 ως κοινότητα έχει πληθυσμό 315 κατοίκους ενώ ως οικισμός 235.

## Παραπομπές


Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Έντουαρντ Νίνιο Ερνάντες

Ο **Έντουαρντ Νίνιο Ερνάντες** (*Edward Niño Hernández*, γεννημένος στις 10 Μαΐου 1986)  είναι ο κοντύτερος εν ζωή άντρας στον κόσμο με την ικανότητα να βαδίζει. Πιστοποιήθηκε στις 4 Σεπτεμβρίου 2010 από το Βιβλίο Γκίνες. Σε ηλικία 24 ετών ο Χερνάντεζ είχε ύψος μόλις 0,7 μέτρα και ζύγιζε 10 κιλά. Ζει στην Μπογκοτά της Κολομβίας. 

Προηγούμενος κάτοχος του τίτλου, ήταν ο  Χε Πινγκπίνγκ  από την Εσωτερική Μογγολία, ο οποίος ήταν ψηλότερος από τον Χερνάντεζ κατά μόλις 38 εκατοστά. Ο Πινγκπινγκ πέθανε στις 13 Μαρτίου 2010 στη Ρώμη της Ιταλίας, όπου γύριζε το τηλεοπτικό πρόγραμμα *Lo show dei record*. Ο Χερνάντεζ έπαψε ωστόσο να είναι ο κοντύτερος εν ζωή άντρας στις 14 Οκτωβρίου 2010, όταν ο Καγκέντρα Θάπα Μάγκαρ από το Νεπάλ έγινε 18 ετών. Έγινε όμως και πάλι ο κάτοχος του ρεκόρ μετά το θάνατο του Μάγκαρ στις 17 Ιανουαρίου 2020.

## Παραπομπές


Κατηγορία:Κολομβιανοί
Βαλανζίνιο

Στο γεωλογικό χρονοδιάγραμμα, **Βαλανζίνιος** ονομάζεται μία από τις έξι γεωλογικές βαθμίδες στις οποίες υποδιαιρείται η κατωτέρα κρητιδική σειρά στρωμάτων (Πρώιμη κρητιδική). Περιλαμβάνει τη χρονική περίοδο 139,8 με 132,9 εκατομμύρια χρόνια πριν. Πριν από αυτήν είναι το Βερριάσιο και ακολουθεί το Ωτερίβιο.

Το Βαλανζίνιο περιγράφηκε για πρώτη φορά και ονομάστηκε από τον Εντουάρ Ντεσόρ (*Édouard Desor*) το 1853. Ονομάστηκε έτσι από το Βαλανζέν (*Valangin*), μια μικρή πόλη βόρεια του Νεσατέλ στην οροσειρά Ιούρα της Ελβετίας.

## Παραπομπές


## Βιβλιογραφία
* ; (2004): A Geologic Time Scale 2004, Cambridge University Press.

Βαλανζινιο
Βαπτιστήριο του Νέωνος

Το **Βαπτιστήριο του Νέωνος** (ιταλ. *Battistero Neoniano*) είναι ένα Ρωμαϊκό θρησκευτικό κτήριο στη Ραβένα, στη βορειοανατολική Ιταλία. 

Κτίστηκε εν μέρει στη θέση ενός ρωμαϊκού λουτρού και αποτελεί το αρχαιότερο μνημείο της πόλης. Ονομάζεται και **Βαπτιστήριο των Ορθοδόξων**, για να διακρίνεται από το Βαπτιστήριο των Αρειανών, που κατασκευάστηκε κατόπιν παραγγελίας του Οστρογόθου βασιλιά, Θεοδώριχου περίπου 50 χρόνια αργότερα.

## Ιστορία
Το βαπτιστήριο είναι οκταγωνικό κτίριο που κατασκευάστηκε από πλίνθους. Η κατασκευή του ξεκίνησε στα τέλη του 4ου ή στις αρχές του 5ου αιώνα, από τον Επίσκοπο Ούρσους, (αποτελούσε μέρος της μεγάλης βασιλικής του, η οποία καταστράφηκε το 1734) και ολοκληρώθηκε από τον Επίσκοπο Νέωνα στα τέλη του 5ου αιώνα όταν προστέθηκαν οι ψηφιδωτές διακοσμήσεις.

## Αρχιτεκτονική και διακόσμηση
Το αρχικό δάπεδο είναι τώρα περίπου 3 μ. κάτω από το περιβάλλον επίπεδο, οπότε δεν είναι πλέον ορατή η αρχική δομή και ο όγκος του κτηρίου. Ο οκταγωνικός σχεδιασμός του κτηρίου, που χρησιμοποιείτο σχεδόν σε όλα τα παλαιοχριστιανικά βαπτιστήρια, συμβολίζει τις επτά ημέρες της εβδομάδας συν την Ημέρα της Ανάστασης και την Αιώνια Ζωή.

Στο κέντρο του ψηφιδωτού της οροφής απεικονίζεται η Βάπτιση του Ιησού από τον Ιωάννη τον Βαπτιστή, στον Ιορδάνη ποταμό. Γύρω από τη Βάπτιση απεικονίζονται οι Δώδεκα Απόστολοι.
αριστερά|μικρογραφία| Το ψηφιδωτό οροφής στο Βαπτιστήριο του Νέωνος.

Το Βαπτιστήριο είναι ένα από τα οκτώ κτίρια στη Ραβέννα, που έχουν καταχωριστεί ως Μνημεία Παγκόσμιας Κληρονομιάς της UNESCO. Σύμφωνα με την εκτίμηση της ICοMοS (Διεθνές Συμβούλιο Μνημείων & Τόπων) είναι το «καλύτερο και πληρέστερο παράδειγμα του πρώιμου χριστιανικού βαπτιστηρίου, που διατηρεί τη ρευστότητα στην αναπαράσταση της ανθρώπινης μορφής, η οποία προέρχεται από την ελληνορωμαϊκή τέχνη».

## Δείτε επίσης
* Βαπτιστήριο των Αρειανών
* Η Ραβέννα των Οστρογότθων
* Ιστορία ρωμαϊκών και βυζαντινών τρούλων

## Παραπομπές


## Περαιτέρω ανάγνωση
* Weitzmann, Kurt, ed., *[http://libmma.contentdm.oclc.org/cdm/ref/collection/p15324coll10/id/156533 Age of spirituality: ύστερη αντίκα και παλαιοχριστιανική τέχνη, τρίτος έως έβδομος αιώνας]*, αρ. 588, 1979, Μητροπολιτικό Μουσείο Τέχνης, Νέα Υόρκη,

## Εξωτερικοί σύνδεσμοι
* Τα Ψηφιδωτά του Βαπτιστηρίου του Νέωνος - Μωσαϊκή Πηγή Τέχνης
* Battistero Neoniano - Ιεροί προορισμοί

Κατηγορία:Αρχαία ρωμαϊκά κτίρια και κατασκευές στην Ιταλία
Κατηγορία:Ραβέννα
Κατηγορία:Βαπτιστήρια
Βερριάσιο

Στο γεωλογικό χρονοδιάγραμμα, **Βερριάσιο** ονομάζεται η πρώτη από τις έξι γεωλογικές βαθμίδες στις οποίες υποδιαιρείται η κατωτέρα κρητιδική σειρά στρωμάτων (Πρώιμη κρητιδική). Περιλαμβάνει τη χρονική περίοδο 145 με 139,8 εκατομμύρια χρόνια πριν. Πριν από αυτήν είναι το Τιθώνιο (μέρος του Ιουράσιου) και ακολουθείται από το Βαλανζίνιο.

Το Βερριάσιο εμφανίστηκε για πρώτη φορά στην επιστημονική βιβλιογραφία από τον Ενρί Κοκάν (Henri Coquand) το 1869. Ονομάστηκε έτσι από το χωριό Βερριά (Berrias) στον νομό Αρντές της Γαλλίας. Ο επί το πλείστον μη θαλάσσιος αγγλικός σχηματισμός Purbeck ανήκει εν μέρει σε αυτή την εποχή.

## Παραπομπές


## Βιβλιογραφία
* ; (2004): A Geologic Time Scale 2004, Cambridge University Press.

Βερριασιο
Απολλώνιος (ύπαρχος της Ανατολής)

Ο  **Απολλώνιος** ήταν βυζαντινός πολιτικός του 5ου αιώνα.

Ο Απολλώνιος διορίσθηκε κόμης των θείων θησαυρών το 436, κι έπειτα Ύπαρχος της Ανατολής από τις 21 Αυγούστου 442 έως τις 22 Μαΐου 443. Ο Απολλώνιος παρευρέθηκε στοη Σύνοδο της Χαλκηδόνας το 451.Ταυτίζεται με έναν Απολλώνιο που ήταν ύπατος το 460.

## Παραπομπές


## Πηγές
* Jones, Arnold Hugh Martin, John Robert Martindale and John Morris, "Apollonius 2", Prosopography of the Later Roman Empire, Volume 2 (395-527), Cambridge, 1971-1992, p. 121

Κατηγορία:Βυζαντινοί του 5ου αιώνα
Κατηγορία:Κόμητες των θείων θησαυρών
Κατηγορία:Ύπατοι της Ρωμαϊκής Αυτοκρατορίας
Κατηγορία:Ύπαρχοι της Ανατολής
Ασκληπιόδοτος (ύπατος το 423)

Ο  **Φλάβιος Ασκληπιοδοτος** ή **Ασκληπιάδης** ήταν βυζαντινός, στρατιωτικός και πολιτικός, του 5ου αιώνα.

Ο Ασκληπιόδοτος ήταν ο αδελφός του σοφιστή Λεόντιου, και  θείος της Αθηναϊς, η οποία το 421 παντρεύτηκε τον Αυτοκράτορα Θεοδόσιο Β΄ παίρνοντας το όνομα Αιλία Ευδοκία. Η Ευδοκία ευνόησε την οικογένειά της, ασκώντας την επιρροή της στον άντρα της για να προωθήσει την καριέρα του Ασκληπιόδορου.

Το 422, ο Ασκληπιόδοτος διορίσθηκε Κόμης των θείων θησαυρών, ενώ μεταξύ 14 Φεβρουαρίου 423 (έτος κατά το οποίο έγινε η Ευδκία Αυγούστα) έως την 1η Φεβρουαρίου 425 ήταν Ύπαρχος της Ανατολής και ύπατος το 423. Εκτοπίστηκε επειδή κατηγορήθηκε στον Θεοδόσιο από τον Συμεών Στυλίτη για ενθάρρυνση ειδωλολατρών και Εβραίων και υπονόμευση Χριστιανών, μια κατηγορία που ενισχύεται αναμφίβολα από το γεγονός ότι η οικογένειά του ήταν ειδωλολατρική, αν και η Αθηναϊς έπρεπε να μεταστραφεί σε Χριστιανή πριν από το γάμο.
 
## Παραπομπές


## Πηγές
* Jones, Arnold Hugh Martin, John Robert Martindale, John Morris, "Asclepiodotus 1", The Prosopography of the Later Roman Empire, volume 1, Cambridge University Press, 1992, ISBN 0-521-07233-6, p. 160.

Κατηγορία:Βυζαντινοί του 5ου αιώνα
Κατηγορία:Κόμητες των θείων θησαυρών
Κατηγορία:Ύπατοι της Ρωμαϊκής Αυτοκρατορίας
Κατηγορία:Βυζαντινοί στρατηγοί
Κατηγορία:Ύπαρχοι της Ανατολής
Γερμανός (αλυσίδα καταστημάτων)

Η αλυσίδα καταστημάτων **Γερμανός** είναι πολυεθνική αλυσίδα λιανικής πώλησης ηλεκτρονικών αγαθών. Ειδικεύεται στην προσφορά ηλεκτρονικών συσκευών υψηλής τεχνολογίας, όπως υπολογιστές, ψηφιακές φωτογραφικές μηχανές, συσκευές αναπαραγωγής MP3 και κινητά τηλέφωνα. Προσφέρουν επίσης σταθερή και κινητή τηλεφωνία, καθώς και λύσεις διαδικτύου.

Ανήκει στον Όμιλο Γερμανός, ο οποίος με τη σειρά του ανήκει έμμεσα στην ελληνική εταιρεία κινητής τηλεφωνίας Cosmote Telekom.

## Ιστορία
Ο Όμιλος Γερμανός ξεκίνησε ως κατάστημα μπαταριών στην Αθήνα το 1980, αλλά στη συνέχεια η θυγατρική Germanos Stores δημιουργήθηκε για να αναλάβει τα σημεία λιανικής της εταιρείας. Από τότε, έχει επεκταθεί στα Βαλκάνια, την Κεντρική Ευρώπη και την Ανατολική Ευρώπη. Το 2006, η εταιρεία χαρτοφυλακίου των καταστημάτων Γερμανός αγοράστηκε από θυγατρική της ελληνικής εταιρείας κινητής τηλεφωνίας *Cosmote*, τη Cosmoholding Cyprus LTD.

## Ζήτημα της Cosmote
Στην αρχή, τα καταστήματα Γερμανός προσέφεραν στην Ελλάδα συνδέσεις κινητής τηλεφωνίας με της Telestet (τώρα NOVA) και της *Cosmote*. Αργότερα, το 2005 η Vodafone Greece έδωσε άδεια στον Γερμανό να προσφέρει τις συνδέσεις της. Το 2006, όταν μια θυγατρική της Cosmote αγόρασε την εταιρεία, η Nova και η Vodafone τράβηξαν την υποστήριξή τους από τα καταστήματα, δηλώνοντας ότι θα οδηγούσε σε αθέμιτη μεταχείριση απέναντί τους, προκειμένου να ενισχύσει την υποστήριξη στον εσωτερικό της φορέα κινητής τηλεφωνίας.

## Διεθνής επέκταση
Τα καταστήματα Γερμανός επεκτάθηκαν κατά τα τελευταία χρόνια στην Ελλάδα, την Κύπρο και σε πολλές χώρες της Ανατολικής Ευρώπης, μετρώντας από το 2007 960 σημεία λιανικής.

Τα καταστήματα λιανικής Γερμανός βρίσκονται στις εξής χώρες:

*Ελλάδα
*Βουλγαρία
*Κύπρος
*Βόρεια Μακεδονία
*Πολωνία
*Ρουμανία
*Ουκρανία

## Παραπομπές


## Εξωτερικοί σύνδεσμοι
*

Κατηγορία:Ελληνικά εμπορικά σήματα
Μονή Αγίων Αναργύρων Φθιώτιδας

Η **Μονή Αγίων Αναργύρων** ή **Ιερά Μονή Αγίων Αναργύρων Αταλάντης** βρίσκεται στη Στερεά Ελλάδα, στα όρια της Περιφερειακής Ενότητας Φθιώτιδας με την Περιφερειακή Ενότητα Βοιωτίας. Είναι κτισμένη στις βορειοανατολικές πλαγιές του όρους Χλωμό σε υψόμετρο 300 μέτρων, με θέα προς τον κόλπο Αταλάντη (ή Οπούντιο) και τον Βόρειο Ευβοϊκό Κόλπο. Απέχει 8 χλμ. ΝΔ. από την Αταλάντη, 86 χλμ. ΝΔ. της Λαμίας και 35 χλμ. ΒΔ. από τη Λιβαδειά. 

## Ιστορία
Η Μονή Αγίων Αναργύρων είναι γυναικείο μοναστήρι το οποίο επανιδρύθηκε το 2000 από οκταμελή αδελφότητα καλογραιών, είναι αφιερωμένο στους Αγίους Ανάργυρους και εορτάζει 1η Ιουλίου και 1η Νοεμβρίου. Η χρονολογία κτίσεως του μοναστηριού δεν είναι προσδιορισμένη, αλλά από το συναξάρι των τοπικών αγίων Οσίου Δαβίδ του Γέροντος και Οσίου Σεραφείμ οι οποίοι μόνασαν σε αυτό, συμπεραίνεται ότι ιδρύθηκε τον 16ο αιώνα ενώ το 1833 διαλύθηκε με το Βασιλικό Διάταγμα 2/1833. Συχνές αναφορές για τη μονή γίνονται σε πολλά έγγραφα των Γενικών Αρχείων του Κράτους, με αρχαιότερο ένα του 1710. Οι ανασκαφές που έγιναν δείχνουν ότι είχε οχυρωματική μορφή με τεράστιο τείχος καθώς και πολλές στοές και υπόγειες αίθουσες. Το καθολικό ήταν βυζαντινού ρυθμού με τεράστιους κίονες από πωρόλιθο λείψανα των οποίων υπάρχουν σήμερα στην αυλή της μονής.

## Διοικητικά
Ως ξεχωριστός οικισμός απογράφεται μαζί με την Αταλάντη, τον Άγιο Βλάσιο, την Παλίρροια και τη Σκάλα στη δημοτική κοινότητα Αταλάντης που υπάγεται στη δημοτική ενότητα Αταλάντης του Δήμου Λοκρών και σύμφωνα με την απογραφή του 2011 απογράφησαν 7 μοναχές. 

## Παραπομπές


Κατηγορία:Μονές της περιφερειακής ενότητας Φθιώτιδας
Κατηγορία:Δήμος Λοκρών
Προπονητής της Χρονιάς του Πρωταθλήματος Καλαθοσφαίρισης Ελλάδας

[μικρογραφία|370x370εσ| [Ζέλιμιρ Ομπράντοβιτς ήταν ο Καλύτερος Προπονητής της Basket League 4 φορές (2000, 2007, 2009 και 2011).]]
Το βραβείο **Προπονητής της Χρονιάς του Πρωταθλήματος Καλαθοσφαίρισης Ελλάδας**, ή **Καλύτερος Προπονητής του Πρωταθλήματος Καλαθοσφαίρισης Ελλάδας**, είναι ένα ετήσιο βραβείο για τον καλύτερο προπονητή της κάθε σεζόν της κορυφαίας επαγγελματικής κατηγορίας καλαθοσφαίρισης της Ελλάδας, την Α1 Εθνική.

## Καλύτεροι Προπονητές

## Παραπομπές


## Εξωτερικοί σύνδεσμοι

* Επίσημος ιστότοπος Basket League Ελλάδας
* Επίσημο κανάλι YouTube Basket League
* Επίσημος ιστότοπος της Ελληνικής Ομοσπονδίας Καλαθοσφαίρισης
* Basketblog.gr 
* GreekBasketball.gr

Κατηγορία:Ελληνικό πρωτάθλημα καλαθοσφαίρισης
Κατηγορία:Βραβεία Πρωταθλήματος Καλαθοσφαίρισης Ελλάδας
Κατηγορία:Ευρωπαϊκά βραβεία καλαθοσφαίρισης
Γυμνασίαρχος

**Γυμνασίαρχος** ()*,* από το γυμνάσιον και το ἄρχειν*,* ήταν το όνομα ενός υπαλλήλου στην αρχαία Ελλάδα του οποίου ο βαθμός και τα καθήκοντα ποικίλλει ευρέως σε διαφορετικά σημεία και σε διαφορετικές χρονικές στιγμές.

Στην Αρχαία Αθήνα κατά τον πέμπτο και τέταρτο αιώνα π.Χ., ένας γυμνασίαρχος επιλεγόταν κάθε χρόνο από κάθε φυλή για να αναλάβει τα έξοδα των αγώνων των λαμπάδων (βλ. Λαμπαδηδρομία). Τα καθήκοντα περιλάμβαναν την πληρωμή όλων των εξόδων που σχετίζονται με την προπόνηση των συμμετεχόντων και το γραφείο ήταν μια από τις πιο ακριβές από τις δημόσιες υπηρεσίες που ζητούσε η Αθήνα από τους πλούσιους πολίτες της. Το όνομα φαίνεται να υποδηλώνει ότι ο γυμνασίαρχος είχε επίσης ορισμένα δικαιώματα και καθήκοντα στη γυμναστική κατά τη διάρκεια της εκπαίδευσης των νέων, αλλά δεν υπάρχουν συγκεκριμένες πληροφορίες σχετικά με αυτό το θέμα.

Μετά την ίδρυση της Μακεδονικής εξουσίας, υπήρξε αλλαγή στην Αθήνα. Ένας γυμνασίαρχος επιλεγόταν κάθε χρόνο και το γραφείο του ήταν εξαιρετικής αξιοπρέπειας. Είχε τη γενική επίβλεψη της τάξης και της πειθαρχίας στο γυμναστήριο των εφήβων και μερικές φορές χρηματοδοτούσε βαριά έξοδα από το δικό του πορτοφόλι. Το ίδιο όνομα δόθηκε στους πλούσιους εφήβους, οι οποίοι ανέλαβαν για μεγαλύτερο ή μικρότερο χρονικό διάστημα, γενικά έναν μήνα, να φέρουν ορισμένες βαριές χρεώσεις για τους συντρόφους τους, όπως τα έξοδα των εκδηλώσεων ή την παράδοση του λαδιού που απαιτείται στο γυμναστήριο.

Εκτός της Αθήνας και των πολιτειών που αντιγράφουν το γυμναστικό της σύστημα, ο όρος υποδηλώνει είτε δικαστές που είχαν την ευθύνη της γυμναστικής και λογοτεχνικής διδασκαλίας, είτε εκείνους που έπρεπε να εξασφαλίσουν ορισμένα έξοδα που σχετίζονται με το γυμναστήριο ή τις εκδηλώσεις, είτε από τη δική τους ιδιοκτησία είτε από τα δημόσια κεφάλαια. Υπήρχε μεγάλη ποικιλία στις λεπτομέρειες.

## Αξιοσημείωτοι γυμνασίαρχοι

* Κλαυδία Μητροδώρα

## Παραπομπές

*  

## Περαιτέρω ανάγνωση

* Αθλητισμός στον Αρχαίο Κόσμο Του E. Νόρμαν Γκάρντινερ, Σελίδα 78 
* Δημοτική κυβέρνηση στην Ελληνιστική και Ρωμαϊκή Μικρά Ασία, από τον Σβιατόσλαφ Ντμίτριεφ, Σελίδα 227 
Κατηγορία:Τίτλοι στην Αρχαία Ελλάδα
Κατηγορία:Εκπαίδευση στην αρχαία Ελλάδα
Γουίντσορ (Οντάριο)

Το **Γουίντσορ**, γνωστό και ως **Ουίντσορ** ή **Ουίνδσορ** (), είναι πόλη στο νοτιοδυτικό Οντάριο του Καναδά, στη νότια όχθη του Ποταμού Ντιτρόιτ, ακριβώς απέναντι από το Ντιτρόιτ του Μίσιγκαν των Ηνωμένων Πολιτειών, η οποία βρίσκεται στην κομητεία Έσσεξ. Είναι η νοτιότερη πόλη του Καναδά και σηματοδοτεί το νοτιοδυτικό άκρο του διαδρόμου Πόλης του Κεμπέκ-Γουίντσορ. Ο πληθυσμός της πόλης ήταν 229.660 κάτοικοι στην απογραφή του 2021, καθιστώντας την την τρίτη μεγαλύτερη σε πληθυσμό πόλη στο Νοτιοδυτικό Οντάριο, μετά το Λόντον και το Κίτσενερ. Η αστική περιοχή του Ντιτρόιτ-Γουίντσορ είναι το πιο πυκνοκατοικημένο διασυνοριακό αστικό συγκρότημα της Βόρειας Αμερικής, και η συνοριακή διέλευση της Γέφυρας Αμπάσαντορ είναι η πιο πολυσύχναστη εμπορική διέλευση στα σύνορα Καναδά-Ηνωμένων Πολιτειών.

Η πόλη του Γουίντσορ συμβάλλει σημαντικά στην αυτοκινητοβιομηχανία του Καναδά και είναι πολιτισμικά διαφορετική. Γνωστή ως η «Αυτοκινητιστική Πρωτεύουσα του Καναδά», η βιομηχανική και κατασκευαστική κληρονομιά του Γουίντσορ είναι υπεύθυνη για το πώς η πόλη έχει εξελιχθεί με τα χρόνια.

## Αδελφοποιημένες πόλεις

Το Γουίντσορ έχει αρκετές αδελφοποιήσεις:

## Παραπομπές


Κατηγορία:Πόλεις του Οντάριο
Ρίτσμοντ (Βρετανική Κολομβία)

Το **Ρίτσμοντ** () είναι παράκτια πόλη η οποία βρίσκεται στην καναδική επαρχία της Βρετανικής Κολομβίας. Είναι κοινότητα μέλος του Μετρό Βανκούβερ και η τοποθεσία του Διεθνούς Αεροδρομίου του Βανκούβερ. Το Ρίτσμοντ αποτελείται από 8 τοπικές περιοχές ή γειτονιές· Sea Island, City Center, East Richmond, South Arm, Steveston και West Richmond, Hamilton και Thompson. Στην απογραφή του 2021, το Ρίτσμοντ είχε πληθυσμό 209.937 κατοίκων Είναι η τέταρτη μεγαλύτερη πόλη της Βρετανικής Κολομβίας σε πληθυσμό, μετά το Βανκούβερ, το Σάρρεϋ και το Μπέρναμπι.

Κατά τους Χειμερινούς Ολυμπιακούς Αγώνες του 2010, το Ολυμπιακό Οβάλ του Ρίτσμοντ αποτέλεσε χώρος για τις εκδηλώσεις πατινάζ ταχύτητας μεγάλης πίστας.

Το Ρίτσμοντ βρίσκεται στη Νήσο Λούλου στις εκβολές του Ποταμού Φρέιζερ. Περιλαμβάνει την παρακείμενη Νήσο Ση και μερικά μικρότερα ακατοίκητα νησάκια στα βόρεια και τα νότια. Γειτονικές κοινότητες είναι το Βανκούβερ και το Μπέρναμπι στα βόρεια, το Νιου Γουέστμινστερ στα ανατολικά και το Ντέλτα στα νότια. Το Στενό της Τζόρτζια σχηματίζει τα δυτικά του σύνορα.

## Παραπομπές


Κατηγορία:Πόλεις της Βρετανικής Κολομβίας
Όουκβιλ (Οντάριο)

Το **Όουκβιλ** () είναι πόλη στο νότιο Οντάριο, το οποίο βρίσκεται στην Περιοχή Χάλτον στη Λίμνη Οντάριο στη μέση της διαδρομής μεταξύ του Τορόντο και του Χάμιλτον. Σύμφωνα με την απογραφή του 2021 είχε πληθυσμό 213.759 κατοίκους και αποτελεί τη μεγαλύτερη κωμόπολη του Οντάριο. Το Όουκβιλ είναι μέρος της ευρύτερης περιοχής του Τορόντο, μιας από τις πιο πυκνοκατοικημένες περιοχές του Καναδά.

## Αδελφοποιημένες πόλεις
Το Όουκβιλ είναι αδελφοποιημένο με τις πόλεις Ντορβάλ, στο Κεμπέκ και τη Νεγιαγκάβα της Ιαπωνίας. Η πόλη του Όουκβιλ ονόμασε δύο μεγάλους δρόμους μετά από αυτές τις πόλεις. Το 2015, το Χουαϊάν της Κίνας έγινε αδελφοποιημένη πόλη του Όουκβιλ.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Οντάριο
Ρίτσμοντ Χιλ (Οντάριο)

To **Ρίτσμοντ Χιλ** () είναι πόλη στη νοτιοκεντρική περιοχή του Γιορκ στο Οντάριο του Καναδά. Αποτελεί μέρος της ευρύτερης περιοχής του Τορόντο. Είναι ο τρίτος πιο πυκνοκατοικημένος δήμος της Περιφέρειας Γιορκ και ο 28ος με τον μεγαλύτερο πληθυσμό του Καναδά. Ο πληθυσμός της πόλης κατά την απογραφή του 2021 ήταν 202.022 κάτοικοι.

Το Ρίτσμοντ Χιλ έχει σημειώσει σημαντική αύξηση του πληθυσμού από τη δεκαετία του 1990. Η πόλη φιλοξενεί το τηλεσκόπιο του Αστεροσκοπείου Ντέιβιντ Ντάνλαπ, το μεγαλύτερο τηλεσκόπιο στον Καναδά.

## Δημογραφικά στοιχεία

Η απογραφή του 2016 κατέγραψε πληθυσμό 195.022 κατοίκων, αυξημένο κατά 5,1% από το 2011. Η μέση ηλικία από το 2016 ήταν 42,4, ελαφρώς υψηλότερη από τη μέση ηλικία του Οντάριο που είναι 41,3. Το 2016, οι ορατές μειονότητες αποτελούν το 60,0% του πληθυσμού.

Σύμφωνα με τα στοιχεία της απογραφής του 2016, τα αγγλικά είναι η μητρική γλώσσα του 36,3% των κατοίκων του Ρίτσμοντ Χιλ. Οι γηγενείς ομιλητές των καντονέζικων αποτελούν το 11,6% του πληθυσμού της πόλης· ακολουθούν τα μανδαρινικά (11,1%), τα περσικά (9,8%), τα ρωσικά (5,0%), τα ιταλικά (3,2%) και τα κορεατικά (2,2%).

Από το 2011, το 50,0% του πληθυσμού της πόλης ακολουθεί τον Χριστιανισμό, και κυρίως τον Καθολικισμό (25,5%). Όσοι ασκούν μη χριστιανικές θρησκείες ακολουθούν, σύμφωνα με το μέγεθος, το Ισλάμ (11,5%), τον Ιουδαϊσμό (5,5%), τον Βουδισμό (2,8%) και τον Ινδουισμό (2,4%). Αυτοί που δεν έχουν θρησκευτικές πεποιθήσεις αντιπροσωπεύουν το 26,4% του πληθυσμού.

## Παραπομπές


Κατηγορία:Πόλεις του Οντάριο
Ραβδώσεις του Χάαμπ

Οι **ραβδώσεις του Χάαμπ**, ή οι **σχισμές του Ντεσεμέτ**, εντοπιζονται στην ανατομία του ματιού. Είναι οριζόντιες ραβδώσεις στη μεμβράνη του Ντεσεμέτ που σχετίζονται με το συγγενές γλαύκωμα. Η ονομάσία τους προέρχεται από το επίθετο του ελβετού οφθαλμιάτρου Ότο Χάαμπ. Αυτά συμβαίνουν επειδή η μεμβράνη του Ντεσεμέτ είναι λιγότερο ελαστική από το στρώμα του κερατοειδούς. Οι σχισμές είναι συνήθως περιφερειακές, ομόκεντρες με άκρα και εμφανίζονται ως γραμμή με διπλό περίγραμμα.

## Παραπομπές


## Εξωτερικοί σύνδεσμοι

* 

Κατηγορία:Οφθαλμολογία
Κατηγορία:Διαταραχές του σκληρού χιτώνα και του κερατοειδούς
Πάρκο Χόλοβερ

Το **Πάρκο Χόλοβερ** (αγγλικά: *Haulover Park*) είναι αστικό πάρκο έκτασης 177 εκταρίων που ανήκει και λειτουργεί από το Miami-Dade County Parks, το τμήμα αναψυχής και ανοιχτών χώρων, που βρίσκεται στο μητροπολιτικό Μαϊάμι, βόρεια του Μπαλ Χάρμπορ της Φλόριντα. Το πάρκο βρίσκεται σε περιοχή με αβαθή νερά μεταξύ του Ατλαντικού Ωκεανού και του Κόλπου Μπισκέιν, ακριβώς βόρεια του Πολιτειακού Δρόμου Φλόριντα 922 και της Λεωφόρου Κόλινς.

## Ιστορία
Η Επιτροπή της Κομητείας Ντέιντ απέκτησε την παραλία το 1940 μετά από μια προσπάθεια άσκησης παραπολιτικής πίεσης για δημοτικό ομόλογο ύψους 2 εκατομμυρίων δολαρίων (36 εκατομμύρια δολάρια, σε δολάρια το 2018) από τον επίτροπο της κομητείας Τσαρλς Χ. Κράντον για τις αγορές του βόρειου Κι Μπισκέιν (αυτό που έγινε το Πάρκο Κράντον) και της παραλίας βόρεια του ορμίσκου του Μπέικερ στο Χόλοβερ, που τότε ονομαζόταν *Ocean Beach.*

Η κατασκευή ξεκίνησε σε εγκαταστάσεις παραλίας το 1941, σταμάτησε σύντομα αργότερα λόγω της διακοπής των χρηματοδοτήσεων λόγω της έναρξης του Β' Παγκοσμίου Πολέμου. Οι εργασίες συνεχίστηκαν το 1945 και το πάρκο μετονομάστηκε σε *Πάρκο Χόλοβερ* τον Ιανουάριο του 1947, το οποίο άνοιξε στο κοινό το επόμενο έτος, στα τέλη του 1948.

## Παραλία γυμνιστών
Στη βόρεια ακτογραμμή υπάρχει μια παραλία γυμνιστών η οποία αναγνωρίζεται και εγκρίνεται επίσημα από την κυβέρνηση της Κομητείας Μαϊάμι-Ντέιντ. Η περιοχή προαιρετικής ενδυμασίας οριοθετήθηκε για πρώτη φορά από τη South Florida Free Beaches, μια τοπική οργάνωση γυμνιστών, τον Ιούλιο του 1991. Η κομητεία αρχικά ανεχόταν αλλά δεν επέτρεψε τη χρήση της. Επέτρεψε τελικά την εγκατάσταση μόνιμων πινακίδων που σηματοδοτούν την περιοχή προαιρετικής ενδυμασίας οι οποίες εγκαταστάθηκαν τον Δεκέμβριο του 1993. Η περιοχή προαιρετικής ενδυμασίας διαθέτει ναυαγοσώστες και κατάστημα τροφίμων και ενοικίασης ομπρελών. Είναι η μεγαλύτερη δημόσια παραλία γυμνιστών στις ΗΠΑ και προσελκύει 1,3 εκατομμύρια επισκέπτες ετησίως.

## Εγκαταστάσεις
Το πάρκο διαθέτει μαρίνα, γήπεδα αντισφαίρισης και κλειστό πάρκο σκύλων. Στο νότιο άκρο του πάρκου υπάρχουν αρκετοί χώροι αναψυχής για πικνίκ.

## Εικόνες

Αρχείο:A1A-Haulover-park..JPG|Είσοδος στο Πάρκο Χόλοβερ βόρεια της Λεωφόρου Κόλινς.
Αρχείο:Haulover-park-12.JPG|Άποψη του Μπαλ Χάρμπορ απέναντι από τον Ορμίσκο του Μπάκλετ.


## Παραπομπές


## Βιβλιογραφία

* Ιστοσελίδα του Τμήματος Κομητειακών Πάρκων για το Πάρκο Χόλοβερ - ανακτήθηκε στις 17 Ιανουαρίου 2019
* Σελίδα Ιστορικών μεταφορών - πρόσβαση στις 16 Μαΐου 2010
* South Florida Free Beaches
* Πινακίδα «Μπορεί να συναντήσετε γυμνούς λουόμενους»

## Εξωτερικοί σύνδεσμοι

* 

Κατηγορία:Φλόριντα
Κατηγορία:Παραλίες γυμνιστών
Ελληνική Βιομηχανία Ζάχαρης

Η **Ελληνική Βιομηχανία Ζάχαρης Α.Ε.** (ΕΒΖ) είναι ελληνική εταιρεία παραγωγής ζάχαρης, η οποία είναι η μοναδική στη χώρα. Το κύριο προϊόν της είναι η λευκή κρυσταλλική ζάχαρη. Τα εργοστάσια ζάχαρης της βρίσκονται στο Πλατύ, στις Σέρρες, στην Ορεστιάδα, στη Λάρισα και στη Ξάνθη και είναι ο μοναδικός μέτοχος δύο εργοστασίων ζάχαρης στη Σερβία.

Λόγω οικονομικών δυσκολιών που αντιμετώπισε κατά τη διάρκεια της οικονομικής κρίσης, το Διοικητικό Συμβούλιο σχεδιάσε να πουλήσει τα δύο εργοστάσια στη Σερβία προκειμένου να αντισταθμίσει το αυξανόμενο χρέος, αλλά τελικά αυτό το σχέδιο διακόπηκε. Το 2018, οι υποχρεώσεις της ΕΒΖ αυξήθηκαν σε 246,6 εκατομμύρια ευρώ. Κατά τη διάρκεια της κρίσης, κάτω από το σωρευτικό φορτίο και το αρνητικό ισόβαθμο για να ζητήσει προστασία από τους πιστωτές, η ΕΒΖ βρίσκεται επί του παρόντος υπό τη διαχείριση του ειδικού εκκαθαριστή PQH, η οποία έχει ήδη πραγματοποιήσει τρεις αποτυχημένες προσφορές για την πώλησή της. Σε μια προσπάθεια αντιμετώπισης του υψηλού κόστους, το ελληνικό κράτος προσπάθησε να αλλάξει την παραγωγή ακριβών παραγωγών ζαχαροκάλαμου σε φθηνότερους πωλητές, επιδοτώντας ταυτόχρονα αυτούς που εισάγουν φθηνότερες μεθόδους γεωργίας ζαχαροκάλαμου.

Αυτή τη στιγμή, η Τράπεζα Πειραιώς, η οποία είναι ο μεγαλύτερος πιστωτής της ΕΒΖ, πιέζει το κράτος να πουλήσει την ΕΒΖ προκειμένου να αναδιαρθρώσει το χρέος της, με δυνητικό επενδυτή το Innovation Brain Fund.

## Παραπομπές


## Εξωτερικοί σύνδεσμοι

* 
* Ελληνική Ένωση Εξαγωγέων (ΣΕΒΕ)

Κατηγορία:Ελληνικά εμπορικά σήματα
Κατηγορία:Εταιρείες τροφίμων και ποτών στην Ελλάδα
Χάινριχ Μπένκε

Ο **Χάινριχ Άντολφ Λούις Μπένκε** (γερμανικά: *Heinrich Adolph Louis Behnke*) ( 9 Οκτωβρίου 1898, Χορν - 10 Οκτωβρίου 1979, Μύνστερ) ήταν Γερμανός μαθηματικός και πρύτανης στο Πανεπιστήμιο του Μύνστερ.

## Ζωή και σταδιοδρομία
Ο Μπένκε γεννήθηκε σε μια λουθηρανική οικογένεια στο Χορν, ένα προάστιο του Αμβούργου. Παρακολούθησε το Πανεπιστήμιο του Γκέτινγκεν και υπέβαλε τη διδακτορική του διατριβή στο Πανεπιστήμιο του Αμβούργου. Διακρίθηκε για την εργασία περίπλοκων αναλύσεων με τους Ανρί Καρτάν και Πίτερ Τούλεν. Η πρώτη του σύζυγος, η Άννα Άλμπερσχαϊμ, ήταν Εβραία, αλλά πέθανε λίγο μετά τη γέννηση του γιου τους. Ανησυχούσε για την εθνότητα του γιου του κατά τη ναζιστική περίοδο. Το 1936 εξελέγη μέλος της Γερμανικής Εθνικής Ακαδημίας Επιστημών Λεοπολντίνα.

## Εκδόσεις

* με τον Πίτερ Τούλεν: Theorie der Funktionen mehrerer komplexer Veränderlicher, Springer Verlag, Ergebnisse der Mathematik und ihrer Grenzgebiete, 1934, 2η έκδοση με τη συνεργασία του Ράινχολντ Ρέμερτ, 1970
* με τον Φρίντριχ Σόμερ: Theorie der Funktionen einer komplexen Veränderlichen, Springer Verlag, 3η έκδοση 1965
* Vorlesung über Differentialgeometrie, Μύνστερ, Άσεντορφ, 7η έκδοση 1966
* Vorlesung über gewöhnliche Differentialgleichungen, Münster, Aschendorff, 4η έκδοση 1963
* Vorlesungen über Algebra, Μύνστερ, Άσεντορφ, 3η έκδοση 1958
* Vorlesungen über Zahlentheorie, Μύνστερ, Άσεντορφ, 5η έκδοση 1961
* Vorlesung über klassische Funktionentheorie, Άσεντορφ
* Vorlesung über Infinitesimalrechnung, Άσεντορφ

## Παραπομπές


## Εξωτερικοί σύνδεσμοι
* Geschichte der Mathematik an der Universität Münster, ua Biographie von Behnke, pdf
* Προφίλ συγγραφέα στη βάση δεδομένων zbMATH

Κατηγορία:Γερμανοί μαθηματικοί
Κατηγορία:Απόφοιτοι του Πανεπιστημίου του Γκέτινγκεν
Λουτρά Πλατυστόμου Φθιώτιδας

Τα **Λουτρά Πλατυστόμου** είναι ημιορεινός οικισμός και ιαματική πηγή της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία
Τα Λουτρά Πλατυστόμου βρίσκονται στα βόρεια από τον Σπερχειό ποταμό σε απόσταση 6 χλμ. Β.-ΒΔ. από τη Μακρακώμη, 35 χλμ. Δ.-ΒΔ. από τη Λαμία και μόλις 2 χλμ. Δ.-ΒΔ. από το Πλατύστομο. Είναι κτισμένα μέσα σε έντονη βλάστηση με κύριο χαρακτηριστικό τους υπεραιωνόβιους πλάτανους, γνωστές από την αρχαία εποχή των Αινιάνων.

Αναφέρονται επίσημα ως οικισμός το 1928 να απογράφονται στον τότε κοινότητα Πλατυστόμου με την ονομασία *Συνοικισμός Λουτρών* και το 1940 να διορθώνεται σε Λουτρά Πλατυστόμου. Σύμφωνα με το Πρόγραμμα «Καλλικράτης» συναποτελούν με το Πλατύστομο τη δημοτική Κοινότητα Πλατυστόμου, που υπάγεται στη Δημοτική Ενότητα Μακρακώμης του Δήμου Μακρακώμης.

Σύμφωνα με την Απογραφή του 2021, έχει πληθυσμό 5 μόνιμους κατοίκους.

## Παραπομπές


Κατηγορία:Δήμος Μακρακώμης
Κατηγορία:Χωριά της περιφερειακής ενότητας Φθιώτιδας
Ανθήλη Φθιώτιδας

Η **Ανθήλη** είναι πεδινή κωμόπολη της Στερεάς Ελλάδας στην Περιφερειακή Ενότητα Φθιώτιδας σε υψόμετρο 8 μέτρα.

## Γεωγραφία - Ιστορία
Η Ανθήλη βρίσκεται στον κάμπο της Λαμίας, δυτικά από τις εκβολές του Σπερχειού ποταμού στον Μαλιακό κόλπο και σε απόσταση 8 χλμ. νοτιοανατολικά από τη Λαμία. Στη δυτική της άκρη περνάει ο Αυτοκινητόδρομος 1 και ο Σπερχειός ποταμός ενώ βόρεια είναι η βασική αποστραγγιστική τάφρος του ποταμού (οι κάτοικοι την αποκαλούν "γερμανική"). Οι κάτοικοί της ασχολούνται κατά κύριο λόγο με αγροτικές καλλιέργειες ενώ ο οικισμός αναπτύσσεται με βάση εγκεκριμένη ρυμοτομία και όρους δόμησης σε τρεις ζώνες, που επιτρέπουν την κατασκευή μεγάλων και πολυώροφων οικοδομών.

Η περιοχή βόρεια και βορειοδυτικά της Ανθήλης, που περικλύεται από τον Αυτοκινητόδρομο 1 και γύρω από τον Μαλιακό (*Κάτω ρους και εκβολές Σπερχειού*) έχει χαρακτηριστεί Natura2000.

### Αρχαία Ανθήλη
Το όνομά της οφείλεται στην αρχαία Ανθήλη η οποία μαζί με την Τραχίνα ήταν οι κυριότερες πόλεις του αρχαίου ελληνικού φύλου των Μαλιέων και οι οποίες ήδη από τον 7ο αιω. π.Χ. συμμετείχαν σε μια αμφικτυονία των φυλών της κεντρικής Ελλάδας και της Θεσσαλίας. Το ιερό της Αμφικτυονίδος ή Πυλαίας Δήμητρας στην αρχαία Ανθήλη απετέλεσε πρώιμο κέντρο της Δελφικής Αμφικτυονίας. Το ιερό έχει εντοπιστεί νότια της σημερινής Ανθήλης και δυτικά των λουτρών των Θερμοπυλών.

## Διοικητικά στοιχεία
Ως οικισμός αναφέρεται από την εποχή της τουρκοκρατίας με την ονομασία *Ιμίρμπεης* και με το ίδιο όνομα μετά την απελευθέρωση επίσημα το 1835 να προσαρτάται στον τότε δήμο Λαμιέων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1927 με το ΦΕΚ 206Α - 28/09/1927 μετονομάστηκε σε Ανθήλη. Σύμφωνα με το πρόγραμμα Καλλικράτης αποτελεί την τοπική κοινότητα Ανθήλης που υπάγεται στη δημοτική ενότητα Λαμιέων του Δήμου Λαμιέων και σύμφωνα με την απογραφή του 2011 έχει πληθυσμό 1.693 κατοίκους. Η κοινότητα είναι χαρακτηρισμένη ως αγροτικός πεδινός οικισμός, με έκταση 50,948 χμ² (2011).

### Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Εξωτερικοί σύνδεσμοι

* Οικογένειες µεγαλοκτηµατιών Τσάλλη στην περιοχή Λαµίας και τσιφλίκι Ιµίρµπεη από τον Λαμιακό Τύπο.
* "Η Ανθήλη της Φθιώτιδας, το σχέδιο Μάρσαλ και η ανάπτυξη της Ελλάδας", Αναστάσιος Μπασαράς 

Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Λαμιέων
Ντενιγκομόντου

Το **Ντενιγκομόντου** είναι η μεγαλύτερη πόλη στο Ναουρού, με πληθυσμό 2.827 κατοίκων. Το 25,7% του πληθυσμού της χώρας ζουν εκεί. Στεγάζει ενα οικιστικό συγκρόημα ομογενών που ονομάζεται "*The Location*". Η ομώνυμη διοικητική περιφέρεια, καλύπτει έκταση 1,18 χλμ².

Κατηγορία:Ναουρού
Φλάβιος Ευτυχιανός

Ο  **Φλάβιος Ευτυχιανός** ήταν πολιτικός της Ανατολικής Ρωμαϊκής Αυτοκρατορίας, του 4ου αιώνα.

Ο Ευτυχιανός ήταν γιος του Ταύρου, προξένου του 361, είναι γνωστό ότι ήταν παντρεμένος. Ήταν οπαδός του Αρειανισμού. Το 388 διορίσθηκε κόμης των θείων θησαυρών, ο ρήτορας Λιβάνιος του έγραψε επιστολή για να ζητήσει μια εύνοια σχετικά με μια αντιπροσωπεία της δικής του πόλης, της Αντιόχειας, στο δικαστήριο, και το 390 ο ίδιος Λιβανός ορίζει τον Ευτυχιανό ως επιρροή στο δικαστήριο.

Ο Ευτυχιανός ήταν ύπαρχος το 396–397, πιθανότατα για την Υπαρχία του Ιλλυρικού, όπως μαρτυρούν ορισμένοι νόμοι του Θεοδοσιανού Κώδικα. Έπειτα διορίσηκε Ύπαρχος της Ανατολής από το 397 έως το 399 και το 398 ήταν ύπατος. Με αφορμή την πτώση του Ευτροπίου (καλοκαίρι του 399), ο Ευτυχιανός εκδιώχθηκε και αντικαταστάθηκε από τον Αυρηλιανό, αλλά μετά από ένα χρόνο επέστρεψε στο αξίωμα του στρατηλάτη του ισχυρού γοτθικού στρατιωτικού σώματος στρατού υπό τον αυτοκράτορα Αρκάδιο. έως τις 12 Ιουλίου 400 που απολύθηκε.

Μεταξύ του 404 και του 405, ήταν για δεύτερη φορά Ύπαρχος της Ανατολής.

## Παραπομπές


## Πηγές
* Jones, Arnold Hugh Martin, John Robert Martindale, John Morris, "Flavius Eutychianus 5", The Prosopography of the Later Roman Empire, volume 1, Cambridge University Press, 1992, ISBN 0-521-07233-6, pp. 319–321.

Κατηγορία:Βυζαντινοί του 4ου αιώνα
Κατηγορία:Κόμητες των θείων θησαυρών
Κατηγορία:Ύπατοι της Ρωμαϊκής Αυτοκρατορίας
Κατηγορία:Ύπαρχοι της Ανατολής
Κατηγορία:Ύπαρχοι του Ιλλυρικού
Κατηγορία:Βυζαντινοί στρατηγοί
Ιωάννα της Αραγωνίας, κόμισσα του Αμπούριας

Η **Ιωάννα** πριγκίπισσα (infante) της Αραγωνίας, κόμισσα του Αμπούριας (Βαρκελώνη, 7 Νοεμβρίου 1344 - Αμπουριάς 1385) ήταν ινφάντα της Αραγωνίας και με τον γάμο της ;έγινε κόμισσα του Αμπούριας. Η Ιωάννα μέλος του Οίκου της Βαρκελώνης ήταν δεύτερη κόρη και παιδί του βασιλιά Πέτρου Δ΄ της Αραγωνίας με την πρώτη σύζυγο του Μαρία της Ναβάρρας.

## Βιογραφία
Παντρεύτηκε (στον δεύτερο γάμο του) τον Ιωάννη Α΄, κόμη του Αμπούριας σε ηλικία 29 ετών, δηλ. μεγάλη σε ηλικία για την εποχή. Πρώτη σύζυγός του ήταν η Λευκή της Σικελίας.

Πολλά μέλη της οικογένειάς της ήταν δυσαρεστημένα έντονα με την τέταρτη σύζυγο του πατέρα της Σίβυλλα της Φορτιά· ο σύζυγός της ήρθε σε σύγκρουση μαζί της και εξεγέρθηκε εναντίον του πεθερού του. Τα ίδια προβλήματα είχαν με τη μητριά τους οι μικρότεροι (ετεροθαλείς) αδελφοί της Ιωάννης Α΄ της Αραγωνίας και Μαρτίνος της Αραγωνίας.

Με τον σύζυγο της Ιωάννη Α΄ κόμη του Αμπούριας η Ιωάννα απέκτησε:
* Ιωάννης (1375 - 1401), διαδέχθηκε τον πατέρα του στην κομητεία του Αμπούριας
* Πέτρος (πέθανε το 1402), διαδέχθηκε τον αδελφό του, αλλά έζησε μόνο έναν χρόνο.

Η Ιωάννα της Αραγωνίας πέθανε σε ηλικία 41 έτους (1385) και τάφηκε στο Μοναστήρι του Πομπλέτ· ο σύζυγος της πέθανε 13 χρόνια αργότερα (1398).

## Πρόγονοι


## Παραπομπές


## Πηγές
* E. Albertí: *Ladies, queens, abbesses: Eighteen female figures in medieval Catalonia*, Barcelona, Alberto, 2007

Κατηγορία:Οίκος της Αραγωνίας
Κατηγορία:Κόμισσες της Ισπανίας
Ξενοφών Αστεριάδης

Ο **Ξενοφών Αστεριάδης** είναι Έλληνας συνθέτης και στιχουργός της ελληνικής οπερέτας και μουσικοπαιδαγωγός.

## Βιογραφία
Γεννήθηκε στις Σέρρες το 1879 και πέθανε το 1966.

Υπήρξε καθηγητής μουσικής στο Μαράσλειο Διδασκαλείο. Ήταν συνεργάτης του περιοδικού «Ερυθρός Σταυρός Νεότητος» τη δεκαετία του '30, που δημοσίευε τραγούδια του. Επίσης μετέφρασε στίχους ξένων διάσημων τραγουδιών της εποχής του Μεσοπολέμου.

## Παραπομπές

## Βιβλιογραφία

* Γιώργος Κωνστάντζος, Θωμάς Ταμβάκος, Ελληνικές μουσικές εκδόσεις από την αναγέννηση μέχρι το 2022, Α-Β (Αθήνα 2022)

Κατηγορία:Έλληνες συνθέτες
Παπαδέικα Φθιώτιδας

Τα **Παπαδέικα** είναι μικρός οικισμός της Τσούκκας στη Στερεά Ελλάδα και την Περιφερειακή Ενότητα Φθιώτιδας, ο οποίος βρίσκεται στα βόρεια του Σπερχειού ποταμού. Αναφέρεται επίσημα για πρώτη φορά το 2011 να απογράφεται στο δήμο Μακρακώμης. Σύμφωνα με το Πρόγραμμα «Καλλικράτης» μαζί με την Τσούκκα αποτελούν τη **Δημοτική Κοινότητα Τσούκκας**, που υπάγεται στη Δημοτική Ενότητα Μακρακώμης του Δήμου Μακρακώμης.

Σύμφωνα με την Απογραφή του 2021, αριθμεί 22 μόνιμους κατοίκους.

## Παραπομπές


Κατηγορία:Δήμος Μακρακώμης
Κατηγορία:Χωριά της περιφερειακής ενότητας Φθιώτιδας
Κουρελέικα Φθιώτιδας

Τα **Κουρελέικα** είναι ορεινός οικισμός του Γαρδικίου στη Στερεά Ελλάδα και τα όρια της Περιφερειακής Ενότητας Φθιώτιδας με την Περιφερειακή Ενότητα Ευρυτανίας. Ως ξεχωριστός οικισμός αναφέρεται επίσημα για πρώτη φορά το 2011 να απογράφεται στον δήμο Μακρακώμης. Σύμφωνα με το Πρόγραμμα «Καλλικράτης», μαζί με το Γαρδίκι και την Κουτσούφλιανη αποτελούν την τοπική κοινότητα Γαρδικίου που υπάγεται στη δημοτική ενότητα Σπερχειάδος του δήμου Μακρακώμης και σύμφωνα με την απογραφή του 2011 έχει πληθυσμό 32 κατοίκους.

## Παραπομπές


Κατηγορία:Δήμος Μακρακώμης
Κατηγορία:Χωριά της περιφερειακής ενότητας Φθιώτιδας